**Απαιτούμενα Δικαιολογητικά για Αναγνώριση Συνάφειας**

**Μεταπτυχιακών Τίτλων Σπουδών – Διδακτορικών Τίτλων –**

**Integrated MSc**

**Για Μεταπτυχιακούς Τίτλους Σπουδών Ημεδαπής**

1. Μεταπτυχιακός Τίτλος Σπουδών (σύμφωνα με το άρθρο 63 παρ.1β του ν. 4957/20221**)**
2. Αναλυτική Βαθμολογία Μεταπτυχιακού ( Βοηθάει να κρίνει το Υπηρεσιακό Συμβούλιο ως προς το αντικείμενο )

Γίνεται επίσης δεκτή **Βεβαίωση Ολοκλήρωσης Σπουδών** 2 που περιλαμβάνει τα εξής:

1. Αναλυτική βαθμολογία των μαθημάτων
2. Βαθμό Μεταπτυχιακού Τίτλου
3. Ημερομηνία κτήσης
4. **Υπογραφή από τον Καθηγητή του Προγράμματος** των Μεταπτυχιακών Σπουδών ή κοσμήτορα και τον προϊστάμενο της οικείας γραμματείας. Δεν γίνονται δεκτές οι βεβαιώσεις με υπογραφή μόνο από προϊστάμενο της γραμματείας.

**ΕΠΙΣΗΜΑΝΣΗ**

1. Ο δεύτερος κύκλος αφορά στην οργάνωση Προγραμμάτων Μεταπτυχιακών Σπουδών (Π.Μ.Σ.) με ελάχιστο αριθμό εξήντα (60) πιστωτικών μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυχής ολοκλήρωση των οποίων οδηγεί στο επίπεδο επτά (7) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
2. ….τα Πιστοποιητικά Ολοκλήρωσης Σπουδών (αντί Πτυχίων) που χορηγούν οι Γραμματείες των Πανεπιστημίων ή των Τ.Ε.Ι., δύνανται να ληφθούν υπόψη για αναγνώριση από τα οικεία υπηρεσιακά συμβούλια αρκεί σε αυτά να εμφανίζονται ο βαθμός του πτυχίου, η αναλυτική βαθμολογία των μαθημάτων του μεταπτυχιακού φοιτητή υπογεγραμμένο από τον Καθηγητή του Προγράμματος των Μεταπτυχιακών Σπουδών. Τα Πιστοποιητικά Ολοκλήρωσης Σπουδών (αντί Πτυχίων) που χορηγούν οι Γραμματείες των Πανεπιστημίων ή των Τ.Ε.Ι., εάν δεν έχουν την ως άνω μορφή, δηλαδή τη μορφή των γνήσιων τίτλων σπουδών, δεν μπορεί να ληφθούν υπόψη για αναγνώριση από τα οικεία υπηρεσιακά συμβούλια…. **(ΑΔΑ: ΩΔ9Ν4653ΠΣ-Χ43)**

**Για Μεταπτυχιακούς Τίτλους Σπουδών Αλλοδαπής**

1. Ξενόγλωσσος Τίτλος Σπουδών
2. Φωτοτυπία **Επίσημης μετάφρασης** του ανωτέρω τίτλου από δικηγόρο ή από την αρμόδια Υπηρεσία του Υπουργείου Εξωτερικών. Στην περίπτωση της μετάφρασης από δικηγόρο, να αποτυπώνεται εμφανώς στο φωτοαντίγραφο η σφραγίδα του δικηγόρου.
3. Ξενόγλωσση **αναλυτική βαθμολογία** του Μεταπτυχιακού.
4. Φωτοτυπία **Επίσημης μετάφρασης της ανωτέρω αναλυτικής βαθμολογίας** από δικηγόρο ή από την αρμόδια Υπηρεσία του Υπουργείου Εξωτερικών. Στην περίπτωση της μετάφρασης από δικηγόρο, να αποτυπώνεται εμφανώς στο φωτοαντίγραφο η σφραγίδα του δικηγόρου.
5. **Πράξη Αναγνώρισης Ισοτιμίας ή Ακαδημαϊκής ισοδυναμίας από ΔΟΑΤΑΠ /ΔΙΚΑΤΣΑ** ή βεβαίωση Επαγγελματικής Ισοδυναμίας από **Α.Τ.Ε.Ε.Ν ή Σ.Α.Ε.Π.** ( σύμφωνα την υπ’ αριθμόν 94814/Ε2/07-06-2017 εγκύκλιο της Γενικής Δ/σης Προσωπικου Π.Ε. & Δ.Ε. Τμήματα Β’ )

**Για Διδακτορικούς Τίτλους Ημεδαπής**

(σύμφωνα με τις διατάξεις των άρθρων 94 και 95 του ν. 4957/2022)

1. **Διδακτορικός Τίτλος**

**ή**

1. **Βεβαίωση** του αρμόδιου εκπαιδευτικού ιδρύματος στην οποία να αναγράφονται τα εξής:
	* **Τίτλος της Διδακτορικής Διατριβής**
	* **Βαθμός** και
	* **Ημερομηνία κτήσης**.

**Για Διδακτορικούς Τίτλους Αλλοδαπής**

(άρθρο 90 παρ.1 και 95 παρ.1 και 3 του ν. 4957/2022)

1. Ξενόγλωσσος Τίτλος Σπουδών
2. Επίσημη μετάφραση του ανωτέρω τίτλου από δικηγόρο ή από την αρμόδια Υπηρεσία του Υπουργείου Εξωτερικών. Στην περίπτωση της μετάφρασης από δικηγόρο, να αποτυπώνεται εμφανώς στο φωτοαντίγραφο η σφραγίδα του δικηγόρου
3. Πράξη Αναγνώρισης Ισοτιμίας από ΔΟΑΤΑΠ/ΔΙΚΑΤΣΑ / Α.Τ.Ε.Ε.Ν ή Σ.Α.Ε.Π.

**Αναγνώριση ενιαίου & αδιάσπαστου τίτλου σπουδών μεταπτυχιακού επιπέδου (integrated MSc) Ημεδαπής**

1. **Πτυχίο** (άρθρο 78 παρ. 1,2 και 3 τουν. 4957/2022)
2. **Αναλυτική βαθμολογία** στην οποία να φαίνεται η **εξάμηνη τουλάχιστον διπλωματική ή πτυχιακή εργασία** (άρθρου 78 παρ. 1.β τουν. 4957/2022)
3. **ΦΕΚ** της σχετικής διαπιστωτικής απόφασης του Υπουργείου για την υπαγωγή του οικείου Τμήματος Α.Ε.Ι /Τ.Ε.Ι . Σύμφωνα με τις διατάξεις του άρθρου 78 παρ. 2 και 3 ν. 4957/2022)

Επισήμανση: Η χορήγηση ενιαίου και αδιάσπαστου τίτλου σπουδών μεταπτυχιακού επιπέδου δεν επιφέρει μισθολογικές μεταβολές. (άρθρο 78, παρ.4 του ν. 4957/2022 )

**ΠΡΟΣΟΧΗ . Τα δικαιολογητικά θα γίνονται δεκτά μόνο σε ευκρινή φωτοαντίγραφα όπου θα είναι ευανάγνωστοι οι κωδικοί, τα πρωτόκολλα, οι ημερομηνίες των τίτλων ,οι σφραγίδες και οι υπογραφές .**